Public procurement notice: Contract Notice
Published: 2021-06-04
Buyer: Αναπτυξιακός Σύνδεσμος Δυτικής Αθήνας
Country: GR
Contract type: Services
Procedure: Open procedure
CPV classification: 72212517
Estimated value: 2190161 EUR
Submission deadline: 2021-07-05
Award criteria: The most economic tender

Technical requirements: Ανάπτυξη οικοσυστήματος ενδυνάμωσης των εν δυνάμει επιχειρηματιών και προώθησης της δημιουργίας νέων και νεοφυών καινοτόμων μικρο-επιχειρήσεων στη Δυτική Αθήνα, ιδίως στους Τομείς της ΠΣΕΕ Αττικής.
Το έργο αφορά στην ανάπτυξη οικοσυστήματος ενδυνάμωσης των εν δυνάμει επιχειρηματιών και προώθησης της δημιουργίας νέων και νεοφυών καινοτόμων μικρο-επιχειρήσεων στη Δυτική Αθήνα, ιδίως στους Τομείς της Περιφερειακής Στρατηγικής Έξυπνης Εξειδίκευσης της Περιφέρειας Αττικής.
Ως μέσο στήριξης της δημιουργίας νέων και καινοτόμων μικρο-επιχειρήσεων στη Δυτική Αθήνα, επιλέγεται η δημιουργία ειδικής πλατφόρμας συγκέντρωσης μιας σειράς προωθημένων και συντεταγμένων (work flowed) υπηρεσιών.
Το έργο Περιλαμβάνει πρωτότυπα εργαλεία, μεθοδολογίες, πρότυπα και υπηρεσίες καθοδήγησης, στήριξης, ενημέρωσης και ενδυνάμωσης της ικανότητας (capacity building) των εν δυνάμει επιχειρηματιών, η οποία θα τα ενστερνίζονται, θα τα αξιοποιούν, θα τα τηρούν και θα τα εφαρμόζουν ελεύθερα και με ιδία μέσα και ιδία πρωτοβουλία.
Με την ανάπτυξη εξειδικευμένου Πληροφοριακού Συστήματος (Π.Σ.), το οποίο μέσω αντίστοιχης front-end πλατφόρμας ανοιχτής / ελεύθερης πρόσβασης για την ενημέρωση, καθοδήγηση και υποστήριξη των εν δυνάμει επιχειρηματιών για τη δημιουργία νέας / νεοφυούς «μικροεπιχείρησης», παρέχοντας κατάλληλα εργαλεία και υπηρεσίες. To Π.Σ. / πλατφόρμα στο εξής θα κωδικοποιείται και θα αναγνωρίζεται με την κωδική ονομασία «e-SUPCICE», που προκύπτει από τα αρχικά της πλήρους ονομασίας της: e-StartUp-Platform–Connecting Innovation Creativity & Entrepreneurship». Αντίστοιχα, το Π.Σ. θα φέρει την ονομασία «e-SUPCICE-MIS». Για λόγους συνεννόησης, οι αναφορές στο εξής «e-SUPCICE» ή «πλατφόρμα» ή «ενιαία πλατφόρμα» θα συμπεριλαμβάνουν και το «e-SUPCICE-MIS», εκτός εάν ρητά αναφέρεται με διακριτό τρόπο.
Με την ανάπτυξη ειδικών εργαλείων, μεθοδολογιών, προτύπων και υπηρεσιών καθοδήγησης, στήριξης, ενημέρωσης και ενδυνάμωσης της ικανότητας (capacity building) των εν δυνάμει επιχειρηματιών, οι οποίες στηρίζονται σε αυτά και οι οποίες θα παρέχονται αποκλειστικά με ηλεκτρονικές υπηρεσίες επιχειρηματικής συμβουλευτικής υποστήριξης και καθοδήγησης (e-coaching και e-mentoring σε πολλαπλά στάδια ενημέρωσης και καθοδήγησης), ώστε οι εν δυνάμει νέοι επιχειρηματίες να αποκτήσουν τις αναγκαίες επιχειρηματικές δεξιότητες και να προχωρήσουν με συγκεκριμένα βήματα στην σύσταση μικρο-επιχείρησης με στοιχεία καινοτομίας και άμεσου προσανατολισμού στην αγορά (market-oriented), ακριβώς λόγω του μικρού μεγέθους των υπό ίδρυση των δυνητικών μικρο-επιχειρήσεων.
Με ενέργειες φυσικής ενημέρωσης, ευαισθητοποίησης, δικτύωσης, επιστημονικής υποστήριξης κ.λπ. των εν δυνάμει επιχειρηματιών, αλλά και της διασύνδεσης των νέων μικρο-επιχειρήσεων με μεγαλύτερες, υφιστάμενες επιχειρήσεις.
Οι παραπάνω υπηρεσίες θεωρούνται «πιλοτικού και επιδεικτικού χαρακτήρα», δεδομένου ότι δεν παρέχονται καθ’ αυτό τον τρόπο από την αγορά, και μάλιστα χωρίς προϋποθέσεις χρήσης και ανταλλάγματα. Επιπλέον, θα αναπτυχθεί καινοτόμος μεθοδολογία συμβουλευτικής επιχειρηματικής υποστήριξης (e-mentoring), με σύγχρονα συνεργατικά εργαλεία και εφαρμογή σε πολλαπλά στάδια ενημέρωσης και καθοδήγησης των υποψηφίων επιχειρηματιών, αξιοποιώντας και το προφίλ των εν δυνάμει επιχειρηματιών ή της ομάδας των εν δυνάμει επιχειρηματιών.
Έργο συγχρηματοδοτούμενο από: Ε.Κ.Τ., Ε.Π. «Αττική 2014 - 2020» και από εθνικούς πόρους. Φορέας χρηματοδότησης του έργου είναι η Περιφέρεια Αττικής, η οποία στηρίζει χρηματοδοτικά τις Ο.Χ.Ε. / Β.Α.Α., που εντάσσονται χωρικά στην αρμοδιότητά της, μέσω του Ε.Π. «Αττική 2014 - 2020».
Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο τής σύμβασης.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού, για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην ΕΛΛΑΔΑ οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Να έχουν γενικό ετήσιο κύκλο εργασιών για τις τρεις (3) κλεισμένες τελευταίες οικονομικές χρήσεις (2017, 2018, 2019) ή τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από 3 συνολικά, μεγαλύτερο από το 100 % του προϋπολογισμού της παρούσας.
Εάν ο οικονομικός φορέας είναι ένωση φυσικών ή νομικών προσώπων ή κοινοπραξία, η οικονομική και χρηματοοικονομική επάρκεια η οποία απαιτείται, σύμφωνα με το παρόν άρθρο, μπορεί να προκύπτει και αθροιστικά από όλα τα μέλη της κοινοπραξίας ή ένωσης.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν δραστηριότητα συναφή με το αντικείμενο τής σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού, για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην ΕΛΛΑΔΑ οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Award value: 2190161